**14.02.2025(2).**

**E-pasta nosaukums**

ES fonda atbalsts ģimenes ārstu praksēm

**E-pasta teksts**

Nacionālais veselības dienests pārsūta Veselības ministrijas vēstuli:

Vēlamies Jūs informēt, ka **š.g. 10. februārī Centrālā finanšu un līgumu aģentūra (CFLA) ir izsludinājusi atklātu projektu atlasi**, aicinot veselības aprūpes pakalpojumu sniedzējus un ārstniecības iestādes pieteikties Eiropas Savienības (ES) fondu finansējumam primārās veselības aprūpes pakalpojumu sniedzēju infrastruktūras attīstībai. Projektu īstenošanai pieejamais kopējais finansējums ir 5,8 miljoni eiro, tai skaitā ES fondu atbalsts – 4,9 miljoni eiro un nacionālais līdzfinansējums – 0,9miljoni eiro.

Eiropas Reģionālā attīstības fonda (ERAF) finansējumam aicināti pieteikties rezidenti, kas apgūst ģimenes ārsta specialitāti, ārstniecības iestādes, pašvaldības vai to iestādes, kas nodrošina telpas vai telpas un aprīkojumu valsts apmaksāto ģimenes ārsta pakalpojumu sniegšanai.

**ES fondu atbalsts** paredzēts **ES kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību"** [**4.1.1.3.**](https://www.cfla.gov.lv/lv/4-1-1-3-k-2)**pasākuma "Primārās veselības aprūpes lomas stiprināšana, attīstot infrastruktūru" otrās kārtas ietvaros**.

**Projektu iesniegumus CFLA pieņems līdz š.g. 9. aprīlim**. Projektu atlases dokumentācija publicēta CFLA tīmekļvietnes sadaļā “[Programmas](https://www.cfla.gov.lv/lv/4-1-1-3-k-2)”.

Plānojas, ka**š.g. 6. martā plkst. 13:00** potenciālajiem finansējuma saņēmējiem tiks organizēts **vebinārs par ES fondu programmas "Ārstniecības iestāžu infrastruktūras attīstība" otrās kārtas projektu atlasi**, kurā potenciālie finansējuma saņēmēji varēs uzdot visus interesējošos jautājumus par projektu iesniegumu atlasi, tajā izvirzītajām prasībām, projektu sagatavošanu un citiem jautājumiem. Pieslēgšanās saite tiks publicēta CFLA tīmekļvietnes sadaļā "[Notikumu kalendārs](https://www.cfla.gov.lv/lv/notikumu-kalendars)" tuvāk vebināra norises datumam.